

**Styringsgruppe forprosjekt FACT**

|  |  |  |
| --- | --- | --- |
| **Tid** | **23. mars – klokken 13-15** |  |
| **Sted** | Fysisk møte på STHF bygg 2 i 1. etg evnt på Teams |  |
| **Innkalt** | * Thormod Moi Felle
	+ Kommunalsjef fra region Vest-Telemark
* Urban Eriksen
	+ Kommunalsjef fra region Midt/øst-Telemark
* Hilde Marianne Kristoffersen
	+ Repr. for Kommunalsjef fra region Nedre-Telemark
* Kjetil Christensen
	+ Klinikksjef Klinikk for psykisk helsevern og rusbehandling
* Carsten Hald
	+ Leder psykisk helse og rus distriktskommune
* Heidi Ekornrød Pedersen
	+ Leder psykisk helse og rus sentral kommune
* Kaia Kvammen
	+ Leder psykisk helse og rus STHF
* Renate Stenstrøm
	+ Brukerrepresentant fra FSU
 | Representert ved Kaia Kvammen |
| **Prosjektledere** | Eli Høhrbye Porsgrunn kommuneFay Søberg Olsen STHF |  |
| **Sekretariat** | Ole Martin Stamland – Samhandlingskoordinator Kari Gro Espeland - Samhandlingskoordinator  | Forfall |

|  |  |
| --- | --- |
| **Saksnr** | **Tittel** |
| **1/25** | Avklaring av roller og rapportering |
| **2/25** | Statusoppdatering på forprosjekt |
| **3/25** | Videre organisering av forprosjekt FACT Telemark |
| **4/25** | Lage en videre møteplan |
| **5/25** | Evnt |

**1/25 Avklaring av roller og rapportering**

Saken gjelder

* Skal det utnevnes leder av styringsgruppa?
* Skal det rapporteres utenom møter med styringsgruppa?
* Teams som verktøy for kommunikasjon og rapportering?
* Hvilken rolle skal FSU ha?

Beslutning

* Det utnevnes ingen leder – prosjektledere kaller inn og leder møtene. Sekretariat bistår administrativt.
* Ingen fast rapportering utenom møter – saker meldes ved behov.
* Styringsgruppa er invitert inn i Teams – alle dokumenter ligger tilgjengelig.
* Ingen fast oppfølging i FSU, FSU kan benyttes som referansegruppe ved behov.

**2/25 Statusoppdatering på forprosjekt**

Saken gjelder

Orientering om oppstart og status.

Beslutning

Styringsgruppa tar saken til orientering med følgende spørsmål og innspill:

Er det spesielle utfordringsområder?

Få kommuner som er kjent med forprosjektet. Det er hensiktsmessig med en orientering til kommunene som kan videresendes aktuelle mottakere.

Styringsgruppa ber sekretariatet om å opprette egen nettside på Helsefellesskapets nettside?

**3/25 Videre organisering av forprosjekt FACT Telemark**

Saken gjelder

Prosjektlederne ønsker å informere om status i prosjektet, og at Styringsgruppen tar stilling til videre organisering og drift.

Status og bakgrunn

Prosjektlederne startet opp arbeid i forprosjekt FACT Telemark den 03.02.25. I disse 6 ukene har vi arbeidet med å bli kjent med mandatet for forprosjektet, sette oss inn i FACT modellen, skaffe oversikt og organisere prosjektarbeidet. Vi har i disse ukene hatt tett dialog med NAPHA gjennom veiledning og webinarer, samt prosessveiledning med psykolog tilknyttet Porsgrunn kommune*.* Vi har videre vært i kontakt med ulike forprosjekt og etablerte FACT team.

Gjennom dette arbeidet har vi identifisert en potensiell risiko for prosjektet når vi ser hvordan andre har løst det. Vi erfarer at andre FACT forprosjekter (aktuelle og tidligere) arbeider med å kartlegge, avklare og foreslå implementeringsplan for mindre avgrensede områder. Ofte ett opptaksområde i helseforetaket med tilhørende 2-5 kommuner. I Oslo er forprosjektene delt opp i ulike bydeler. Vårt inntrykk er at et forprosjekt ofte har 2 prosjektledere og har som utgangspunkt søkt om midler for 12 måneder. Anbefalingen fra NAPHA er 12-24 måneders arbeid i forprosjekt, for å sikre god forankring og bred deltakelse. Når det gjelder faktisk varighet ser vi variasjon.

I veiledning med NAPHA anbefales det at vi ser på alternative løsninger for organiseringen av forprosjektet. Det ene er å dele forprosjekt FACT Telemark i faser hvor man fokuserer på de ulike opptaksområdene i Telemark hver for seg. Det andre er å se på muligheten for å etablere eget forprosjekt tilknyttet hvert område. Ett tredje alternativ er at aktuelt forprosjekt jobber forberedende og at det søkes midler om flere forprosjekter i 2026. Vi mener det bør være aktuelt med utvidelse av forprosjektperioden uavhengig av alternativer som blir beskrevet nedenfor. Vi ber styringsgruppa ta stilling til alternativene som følger. Dette for å sikre forprosjektets resultat- og effektmål.

Alternativer til organisering

1. Utvide forprosjektet i tid – og dele inn i faser med tilhørende opptaksområdet.
Prosjektlederne vurderer at det er hensiktsmessig å starte forprosjekt i Skien (Skien, Siljan, Nome, Porsgrunn) som er det største opptaksområdet. Erfaringene her vil være nyttige i forprosjektets videre faser i andre opptaksområder. Fordelen med dette alternativet er å beholde samme prosjektledere gjennom hele prosessen. På den andre siden vil dette sannsynlig trekke forprosjektet ut i tid og dermed føre til en senere implementering.
2. Søke om midler til flere forprosjekter for utredning av FACT i Telemark, tilknyttet hvert opptaksområde. Aktuelt forprosjekt kan avgrenses til opptaksområde Skien, samt et til hhv. Vestmar og Øvre Telemark. Forprosjekter med parallelle prosesser/samarbeid kan gi lavere tidsbruk i forprosjekt med eventuelt raskere implementering.
3. Benytte aktuelle tildelte midler til å undersøke interesse i Telemark og forberede til eventuelt andre/flere forprosjekter med oppstart i 2026 med fokus på samarbeidsavtaler og implementering.

Prosjektlederne ønsker med dette å sikre informasjon til Styringsgruppa, for å gi reelt beslutningsgrunnlag ut fra ansvar for ressurssituasjonen ved en evt. utvidelse av prosjektet.

Beslutning

Prosjektledere legger frem innspill til prioriterte områder i mandatet på bakgrunn av erfaringer så langt i prosjektperioden. Mandatet gjennomgås i neste styringsgruppemøte med hensikt å evaluere og prioritere slik at prosjektet sikrer leveranse i prosjektperioden.

**Sak 4/25 Møteplan**

Neste møte avtalt; 3. april kl 12-14.

**Sak 5/25 Eventuelt**

Ingen saker meldt.